Ιωάννης Τριανταφυλλόπουλος

Ο Ιωάννης Τριανταφυλλόπουλος (1921 - 23 Μαρτίου 2006) ήταν Έλληνας νομικός.

Γεννήθηκε στην Αθήνα και ήταν γιος του Κωνσταντίνου Τριανταφυλλόπουλου. Σπούδασε νομική στο Εθνικό και Καποδιστριακό Πανεπιστήμιο Αθηνών, του οποίου και έγινε διδάκτωρ, συμπληρώνοντας τις σπουδές του στη Γερμανία. Ακολούθησε ακαδημαϊκή σταδιοδρομία εκλεγόμενος το 1961 υφηγητής της ιστορίας Φιλοσοφίας και της Κοινωνιολογίας του Δικαίου στη Νομική Σχολή Αθηνών. Το 1965 υπηρέτησε ως έκτακτος καθηγητής και το 1969 εξελέγη τακτικός καθηγητής, έδρα στην οποία παρέμεινε μέχρι το 1989 οπότε και αποχώρησε με τον τίτλο του ομότιμου καθηγητή. Το 1964 τοποθετήθηκε γενικός γραμματέας του υπουργείου παιδείας και το 1968 ανέλαβε το χαρτοφυλάκιο του υπουργείου δικαιοσύνης στην κυβέρνηση Γεωργίου Παπαδόπουλου, θέση στην οποία παρέμεινε για περίπου ένα μήνα.

Απεβίωσε στην Αθήνα τη 23 Μαρτίου 2006.

Πηγές

Έλληνες πανεπιστημιακοί
Έλληνες υπουργοί Δικαιοσύνης
Τ
Καθηγητές νομικής Αθηνών